94/729/EY: Neuvoston päätös, tehty 31 päivänä lokakuuta 1994, talousarviota koskevasta kurinalaisuudesta



Virallinen lehti nro L 293 , 12/11/1994 s. 0014 - 0018

Suomenk. erityispainos Alue 1 Nide 3 s. 0197

Ruotsink. erityispainos Alue 1 Nide 3 s. 0197



NEUVOSTON PÄÄTÖS, tehty 31 päivänä lokakuuta 1994, talousarviota koskevasta kurinalaisuudesta (94/729/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43, 209 ja 235 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon tilintarkastustuomioistuimen lausunnon () sekä katsoo, että Eurooppa-neuvosto sopi pitämässään kokouksessa 11 ja 12 päivänä joulukuuta 1992 Edinburgissa, että päätöksellä 88/377/ETY () perustettua talousarviota koskevaa kurinalaisuutta ylläpidetään ja lujitetaan, sekä vahvisti, että yhteisön kaikissa menoissa on noudatettava julkisten varojen moitteettoman hoidon ja kurinalaisuuden periaatteita, on tärkeää, että kaikissa politiikoissa sovelletaan talousarviota koskevaa kurinalaisuutta, jotta varmistetaan kestävä suhde maksusitoumusten, maksumääräysten ja käytettävissä olevien omien varojen välillä, talousarviota koskevan kurinalaisuuden ja vuosittaisen talousarviomenettelyn parantamisen täytäntöön panemiseksi Euroopan parlamentti, neuvosto ja komissio ovat 29 päivänä lokakuuta 1993 tehneet uuden toimielinten välisen sopimuksen, joka sisältää rahoitusnäkymät kaudeksi 1993-1999, Eurooppa-neuvoston päätelmien perusteella toimielimet ovat myös sopineet olevansa muuttamatta maatalouden päälinjauksen vertailuperustetta ja kasvuprosenttia sekä ulottavansa maatalouden päälinjauksen kattamaan kaikki uudistetun yhteisen maatalouspolitiikan menot sekä kalastuksen tukirahastoon ja tulotukiin liittyvät menot, varainhoitovuoden aikana luodut varastojen arvonvähennysmenetelmät on edelleen pidettävä voimassa, vuosittaisia maataloushintoja koskevissa esityksissä sekä kaikissa muissa toimenpide-ehdotuksissa, joista aiheutuu Euroopan maatalouden ohjaus- ja tukirahaston (EMOTR) tukiosastosta maksettavia menoja, on noudatettava maatalouden päälinjauksessa vahvistettua ylärajaa, maatalouden ympäristöä koskevien toimenpiteiden, metsätaloudellisia toimia koskevan yhteisön tukijärjestelmän ja maatalouden varhaiseläkkeiden tukijärjestelmän soveltamisesta aiheutuvat menot ovat luonteeltaan monivuotisia ja tämän vuoksi erityisen seurannan kohteena, jos on vaara, että luvun määrärahat ylitetään, olisi toteutettava tarvittavat korjaavat toimenpiteet tilanteen oikaisemiseksi, jos niistä voidaan odottaa tuloksia; näillä toimilla ei välttämättä vaikuteta kyseisen varainhoitovuoden talousarvioon ja määrärahoja lisäävät toimenpiteet voivat näin ollen osoittautua tarpeellisiksi, talousarvioon on otettava rahoitusvaraus alustavina varauksina, jotta selviydytään markkinoilla tapahtuvista dollari/ecu-pariarvon muutosten sekä Euroopan valuuttajärjestelmässä tehtyjen hallinnollisten valuuttakurssitarkistusten taloudellisista seurauksista, yhteisen maatalouspolitiikan uudistamisen asteittaisesta täytäntöönpanosta on seurauksena, että menot eivät ole yhtä herkkiä dollari/ecu-pariarvon muutoksille; tämän vuoksi rahoitusvarausta voidaan vuodesta 1995 alkaen pienentää yhdestä miljardista ecusta 500 miljoonaan ecuun, olisi määrättävä mahdollisuudesta alentaa tai jättää kuukausiennakot väliaikaisesti maksamatta, jos komissio ei jäsenvaltioiden antamien tietojen perusteella pysty toteamaan, että yhteisön voimassaolevia sääntöjä on noudatettu, tai jos kyseisten tietojen perusteella voidaan päätellä, että yhteisön varoja on selkeästi käytetty väärin, toimielimet ovat sopineet kolmansien maiden hyväksi ja kolmansiin maihin myönnettyjä lainanantotoimenpiteitä ja lainatakuita koskevan varauksen ottamisesta talousarvioon alustavina varauksina, jotta takuurahaston perustamisesta ulkosuhteita koskeville toimille 31 päivänä lokakuuta 1994 annetulla neuvoston asetuksella (EY, Euratom) N:o 2728/94 () luotuun takuurahastoon voidaan siirtää varoja ja selviytyä tarvittaessa takuuvaateista, jotka ylittävät rahaston käytettävissä olevat varat, toimielimet ovat sopineet varauksen ottamisesta talousarvioon alustavina varauksina, jotta ennakoimattomissa tilanteissa voidaan vastata nopeasti, ensisijaisesti humanitäärisillä toimilla, kolmansissa maissa hätäapua vaativiin yksittäisiin tarpeisiin, toimielimet ovat sopineet, että varojen pyytämistä ja käyttöön ottamista koskevat edellytykset ovat samat rahoitusvaraukselle, lainanantotoimenpiteitä ja lainatakuita koskevalle varaukselle sekä hätäapua koskevalle varaukselle; hätäapua koskevan varauksen käytön yksityiskohtaiset säännöt määritellään toimielinten välisessä sopimuksessa, ja selkeyden vuoksi olisi päätös 88/377/ETY kumottava ja korvattava tällä päätöksellä, ON TEHNYT TÄMÄN PÄÄTÖKSEN: 1 artikla Talousarviota koskevaa kurinalaisuutta sovelletaan kaikkiin menoihin. Se pannaan täytäntöön tapauksen mukaan varainhoitoasetuksella, tällä päätöksellä ja 29 päivänä lokakuuta 1993 tehdyllä toimielinten välisellä sopimuksella. I EMOTR:N TUKIOSASTON MENOT 2 artikla Kunakin vuonna on noudatettava maatalouden päälinjausta, joka jokaisena varainhoitovuonna muodostaa 4 artiklassa määriteltyjen maatalousmenojen ylärajan. Kunakin varainhoitovuonna komissio antaa ensimmäisen arvion maatalouden päälinjauksesta tehdessään vuosittaiset hintojen vahvistamista koskevat esityksensä ja vahvistaa sen lopullisesti antaessaan alustavan talousarvioesityksen. 3 artikla 1. Vertailuperuste, jonka mukaan maatalouden päälinjaus lasketaan, on 27 500 miljoonaa ecua, joka muodostuu vuonna 1988 talousarvion pääluokan III B osan osastoon 1 ja 2 kirjatuista määrärahoista vähentämällä niistä saman varainhoitovuoden AKT-sokerin myyntiin liittyvät menot, elintarvikeapuun liittyvät palautukset ja tuottajien sokerin markkinajärjestelyn mukaisesti suorittamat maksut. 2. Tietyn vuoden maatalouden päälinjaus muodostuu 1 kohdan vertailuperusteesta lisättynä: - 74 prosentilla vuoden 1988 (perusvuosi) ja kyseessä olevan vuoden BKTL:n kasvukertoimesta, - komission samalle kaudelle arvioimalla BKTL:n deflaatiokertoimella, - kyseisenä varainhoitovuonna arvioiduilla AKT-sokerin myyntimenoilla, elintarvikeapuun liittyvillä palautuksilla, sokerin yhteisen markkinajärjestelyn mukaisilla tuottajamaksuilla ja muilla maatalouden alalta tulevaisuudessa saatavilla tuloilla. 3. BKTL:n tilastollinen peruste määritetään markkinahintaisen bruttokansantulon muodostamisen yhdenmukaistamisesta 13 päivänä helmikuuta 1989 annetussa neuvoston direktiivissä 89/130/ETY/Euratom (). 4 artikla 1. Maatalouden päälinjaus kattaa vuoden 1993 hyväksytyn nimikkeistön mukaisesti talousarvion pääluokan III B1 alaluokan osastoon 1-5 kirjattavat menot. 2. Talousarvio sisältää kunakin vuonna määrärahat, jotka tarvitaan kaikkien varainhoitovuoden aikana muodostettujen varastojen arvon alentumisesta johtuvien kustannusten rahoittamiseksi. 5 artikla 1. Komissio noudattaa päälinjauksessa vahvistettua ylärajaa maataloushintoja koskevissa esityksissään sekä kaikissa muissa toimenpide-ehdotuksissa, joista aiheutuu 4 artiklassa tarkoitettuja menoja. 2. Jokainen neuvoston jäsen voi pyytää komissiota arvioimaan kaikkien 1 kohdassa tarkoitettuun esitykseen neuvostossa käytävien keskustelujen aikana mahdollisesti tehtävien muutosten vaikutukset rahoitukseen. Komissio antaa nämä arviot mahdollisimman nopeasti ja kaikissa tapauksissa viimeistään kahden viikon kuluessa. Neuvoston on tällöin lykättävä päätöstään siihen asti, kunnes sille on toimitettu tiedoksi nämä vaikutukset. Komission tekemistä arvioista annetaan tieto Euroopan parlamentille. 3. Jos komissio arvioi, että neuvostossa kyseisistä ehdotuksista käytyjen keskustelujen lopputulokset aiheuttavat vaaran, että komission alkuperäisissä esityksissä olevat kustannukset ylitetään, tehdään lopullinen päätös neuvoston erikoisistunnossa. 6 artikla 1. Taatakseen maatalouden päälinjauksen noudattamisen komissio luo 4 artiklassa tarkoitettuja menoja koskevan kuukausittaisen hälytys- ja seurantajärjestelmän kullekin talousarvion luvulle. 2. Ennen kunkin varainhoitovuoden alkua komissio määrittää kullekin talousarvion luvulle kuukausittaiset menoprofiilit käyttäen perusteena kolmen edellisen vuoden kuukausittaisten menojen keskiarvoa, kun se on tarkoituksenmukaista. 3. Maatalouden ympäristöä koskevien toimenpiteiden, metsätaloudellisia toimia koskevan yhteisön tukijärjestelmän ja maatalouden varhaiseläkkeiden tukijärjestelmän soveltamisesta aiheutuvien menojen toteutus on luonteeltaan monivuotista ja tämän vuoksi erityisen seurannan kohteena. 4. Jäsenvaltioiden komission asetuksen (ETY) N:o 2776/88 () 3 artiklan kolmannen alakohdan mukaisesti ilmoittamista menoista kuukausittain tiedoksi antama menotaulukko toimitetaan Euroopan parlamentille ja neuvostolle. Tämän jälkeen komissio esittää Euroopan parlamentille ja neuvostolle kuukausikertomuksen menojen toteutumisesta verrattuna menoprofiileihin. 5. Jos on vaara, että todellisten menojen kehitysvauhti jossain tietyssä luvussa ylittää ennakoidun menoprofiilin, tai jos menohahmotelma ylitetään, komissio tutkii poikkeamat määrittääkseen syyt ja arvioidakseen niiden talousarvioon ennakoitavissa olevat vaikutukset. 6. Jos menoprofiilin ylitys ei ole omiaan aiheuttamaan luvun määrärahojen ylittämistä, ei korjaustoimenpiteistä ole aihetta määrätä. Komissio esittelee budjettivallan käyttäjille syyt, joiden vuoksi talousarviomäärärahan ylittäminen ei ole odotettavissa. 7. Jos tarkastelussa tullaan siihen päätelmään, että on vaara, että luvun määräraha varainhoitovuoden lopussa ylitetään, käyttää komissio tilanteen korjaamiseksi kyseisen luvun suhteen käytettävissään olevaa ohjaavaa toimivaltaansa, mukaan lukien sen vakauttamistoimenpiteisiin perustuva toimivalta, jos tästä toiminnasta voidaan odottaa tuloksia. Jos nämä toimenpiteet osoittautuvat riittämättömiksi, komissio tekee neuvostolle esityksen menojen hallintaan soveltuvista toimista, joita voivat olla ehdotukset lisätä vakauttamistoimenpiteitä kyseisellä alalla. Euroopan parlamentti antaa lausuntonsa kuudessa viikossa, ja neuvosto tekee päätöksen kahdessa kuukaudessa saatuaan komission ehdotuksen, jonka tarkoituksena on kyseisen varainhoitovuoden loppuun mennessä, jos mahdollista, saattaa kulut sille tasolle, joka vastaa kyseiselle talousarvion luvulle vahvistettuja varoja. 8. Komissio arvioi ehdotettujen toimenpiteiden vaikutusta säästöihin, joita niillä mahdollisesti saadaan aikaan, sekä kauteen, jonka kuluessa näiden toimenpiteiden ensimmäiset taloudelliset vaikutukset ja budjettivaikutukset näkyvät. Näistä arvioista annetaan tieto budjettivallan käyttäjälle. 9. Jos tilanteen korjaaminen varainhoitovuoden aikana osoittautuu mahdottomaksi, komissio ehdottaa budjettivallan käyttäjälle varojen siirtämistä budjettikohdasta toiseen. Komissio antaa budjettivallan käyttäjälle tiedon kyseistä lukua koskevan markkina- ja määrärahatilanteen kehittymisestä erityisesti niiden tehtyjen korjaustoimenpiteiden kannalta, joiden odotettavissa olevat vaikutukset varainhoitoon on otettu huomioon seuraavan varainhoitovuoden talousarviossa. Jos nämä toimenpiteet osoittautuvat riittämättömiksi, komissio esittää neuvostolle tuntuvampia toimenpiteitä. 7 artikla Tietyn vuoden 4 artiklassa tarkoitettujen menojen vuosittaisten budjettiarvioiden laadinnassa käytettävä dollarin ja ecun vaihtokurssi on edellisen vuoden kolmen ensimmäisen kuukauden aikana valuuttamarkkinoilla voimassa ollut keskikurssi. 8 artikla Euroopan yhteisöjen yleiseen talousarvioon otetaan alustavasti 1 000 miljoonan ecun suuruinen varaus seuraavaan tarkoitukseen: - tasaamaan dollarin ja ecun vaihtokurssissa valuuttamarkkinoilla tapahtuneet, 10 artiklassa tarkoitetut vaihtelut verrattuna talousarviossa käytettyyn pariarvoon ja - tarvittaessa kattamaan kustannukset, jotka aiheutuvat 11 artiklassa tarkoitetuista hallinnollisista valuuttakurssitarkistuksista Euroopan valuuttajärjestelmässä. Vuodesta 1995 alkaen tämä varaus alennetaan 500 miljoonaksi ecuksi. Näitä määrärahoja ei sisällytetä maatalouden päälinjaukseen. 9 artikla Komissio osoittaa vuosittain viimeistään lokakuun lopussa budjettivallan käyttäjälle kertomuksen siitä, miten 4 artiklassa tarkoitettuihin menoihin ovat vaikuttaneet: - dollarin ja ecun vaihtokurssissa valuuttamarkkinoilla tapahtuneet vaihtelut verrattuna talousarviossa käytettyyn pariarvoon, sellaisena kuin se on määritelty 7 artiklassa edeltävän vuoden elokuun 1 päivän ja kuluvan vuoden heinäkuun 31 päivän välisellä kaudella, - 11 artiklassa tarkoitetut, Euroopan valuuttajärjestelmässä tehdyt hallinnolliset valuuttakurssitarkistukset. 10 artikla 1. Säästöt tai ylimääräiset kustannukset, jotka johtuvat dollarin ja ecun pariarvon vaihteluista, käsitellään tasasuhtaisesti. Jos dollari on suhteessa ecuun noussut talousarviossa käytettyyn pariarvoon verrattuna, tukiosastossa aikaansaadut säästöt siirretään rahoitusvaraukseen enintään 1 000 miljoonan ecun ja vuodesta 1995 alkaen 500 miljoonan ecun määrään asti. Jos talousarviokustannukset lisääntyvät seurauksena dollarin heikentymisestä suhteessa ecuun talousarviossa käytettyyn pariarvoon verrattuna, käytetään rahoitusvarausta ja määrärahasiirto tehdään niihin EMOTR:n tukiosaston budjettikohtiin, joihin dollarin heikentyminen on vaikuttanut. Esitykset näiden määrärahojen siirtämiseksi tehdään tarvittaessa samanaikaisesti 9 artiklassa tarkoitetun kertomuksen kanssa. 2. Perustetaan 400 miljoonan ecun vapaamäärä. Jos 1 kohdassa tarkoitetuista vaihteluista johtuvat säästöt tai lisäkustannukset jäävät tätä pienemmiksi, määrärahasiirtoa rahoitusvaraukseen tai rahoitusvarauksesta ei tarvita. Säästöt tai lisäkustannukset, jotka ylittävät tämän vapaamäärän, siirretään rahoitusvaraukseen tai otetaan käyttöön rahoitusvarauksesta. Vuodesta 1995 alkaen vapaamäärä muutetaan 200 miljoonaksi ecuksi. 11 artikla 1. Jos talousarvion toteutuksessa ilmenee, että 1 päivän syyskuuta 1992 jälkeen Euroopan valuuttajärjestelmässä tehdyistä hallinnollisista valuuttakurssitarkistuksista suoraan johtuvia talousarviokustannuksia ei ole mahdollista sisällyttää maatalouden päälinjaukseen, rahoitusvarausta käytetään tarvittaessa ja tehdään asianmukaisia siirtoja budjettikohdasta toiseen koskevat esitykset, sanotun kuitenkaan rajoittamatta 10 artiklan 1 kohdan täysimääräistä soveltamista. 2. Jos rahoitusvarauksessa käytettävissä olevat määrärahat osoittautuvat riittämättömiksi samoista syistä kuin 1 kohdassa tarkoitetaan, jolloin yhteisen maatalouspolitiikan rahoitus saatetaan kyseenalaiseksi, neuvosto, nojautuen riittävään oikeudelliseen perustaan, toteuttaa aiheelliset toimenpiteet hankkiakseen määrärahat EMOTR:n tukiosastoon. Päätökset, jotka johtavat EMOTR:n tukiosaston varojen tosiasialliseen lisääntymiseen tiettynä vuotena joko maatalouden päälinjauksen ylittämisen tai sen korottamisen seurauksena, tehdään yksimielisesti. 3. Tämä artikla on voimassa varainhoitovuoden 1997 loppuun asti. 12 artikla 1. Varauksesta nostetaan varoja vasta, jos lisäkustannukset eivät ole rahoitettavissa niillä talousarviomäärärahoilla, joilla 4 artiklan 1 kohdassa tarkoitetut menot kyseisenä varainhoitovuonna on tarkoitus kattaa. 2. Vastaavien menojen rahoittamiseen tarvittavia omia varoja koskeva pyyntö tehdään päätöksen 88/376/ETY, Euratom () ja sen soveltamisesta annettujen säännösten ja määräysten mukaisesti. 3. Kaikki EMOTR:n tukiosastossa aikaansaadut säästöt, jotka on siirretty rahoitusvaraukseen 10 artiklan 1 kohdan mukaisesti ja jotka vielä tilinpäätöshetkellä ovat varauksessa, peruutetaan ja kirjataan seuraavan varainhoitovuoden talousarvioon tuloksi tekemällä oikaisukirjelmä seuraavan vuoden alustavaan talousarvioesitykseen. 13 artikla 1. Komissio maksaa EMOTR:n tukiosaston kuukausiennakot tietojen perusteella, jotka jäsenvaltiot ovat luvuittain ilmoittaneet. 2. Ellei komissio voi jäsenvaltion menoselvityksistä tai sen toimittamista tiedoista todeta, että varat on sidottu yhteisössä sovellettavien sääntöjen mukaisesti, komissio pyytää kyseistä jäsenvaltiota toimittamaan lisätiedot määräajassa, jonka se vahvistaa ongelman merkittävyyden mukaan. Jos komissio pitää vastausta epätyydyttävänä tai tulee siihen päätelmään, että säännöksiä ei selkeästi ole noudatettu ja että yhteisön varoja on selkeästi käytetty väärin, se voi pienentää jäsenvaltioille maksettavia kuukausiennakoita tai keskeyttää väliaikaisesti niiden maksun. Maksujen pienennykset tai keskeytykset tehdään sanotun kuitenkaan rajoittamatta päätöksiä, jotka tehdään osana tilien tarkastamista ja hyväksymistä. 3. Ennen päätöstä komissio ilmoittaa asiasta jäsenvaltiolle. Jäsenvaltion on ilmoitettava kantansa kymmenen päivän kuluessa. EMOTR-komitean kuulemisen jälkeen tehdyssä asianmukaisesti perustellussa komission päätöksessä noudatetaan suhteellisuusperiaatetta. II ULKOSUHTEITA KOSKEVIIN TOIMIIN LIITTYVÄT VARAUKSET 1. Lainanantotoimenpiteitä ja lainatakuita koskeva varaus 14 artikla Euroopan yhteisöjen yleiseen talousarvioon otetaan joka vuosi alustavasti varaus kattamaan: a) asetuksella (EY, Euratom) N:o 2728/94 perustetun takuurahaston varojen tarve ja b) rahaston varat ylittävät takuupyynnöt tarvittaessa, jotta pyynnöt voidaan kirjata talousarvioon. Varauksen rahamäärä määräytyy toimielinten välisen sopimuksen rahoitusnäkymien mukaisesti. 2. Hätäapua koskeva varaus 15 artikla Euroopan yhteisöjen yleiseen talousarvioon otetaan joka vuosi alustava, kolmansien maiden hätäapua koskeva varaus. Varauksen tavoitteena on tehdä mahdolliseksi vastata nopeasti, ensisijaisesti humanitäärisin toimin, kolmansissa maissa ennakoimattomien tapahtumien seurauksena syntyneisiin yksittäisiin hätäaputarpeisin. Tämän varauksen rahamäärä määräytyy toimielinten välisen sopimuksen rahoitusnäkymien mukaisesti. Varauksen käyttöä koskevat yksityiskohtaiset säännöt määritetään toimielinten välisessä sopimuksessa. 3. Yhteiset määräykset 16 artikla Varauksia käytetään tekemällä varainhoitoasetuksen mukaisesti siirtoja kyseisiin budjettikohtiin. 17 artikla Varauksien rahoittamiseen tarvittavia omia varoja ei pyydetä jäsenvaltioilta kuin 16 artiklan mukaisia varauksia täytäntöön pantaessa. Tarvittavat omat varat annetaan käyttöön asetuksessa (ETY, Euratom) N:o 1552/89 () säädettyjen edellytysten mukaisesti. III MUU MÄÄRÄYS 18 artikla Mitään talousarvion käytettävissä olevat määrärahat tai rahoitusnäkymien mukaiset määrät ylittävää neuvoston päätöstä tai Euroopan parlamentin ja neuvoston päätöstä ei voida toteuttaa, ennen kuin talousarviota on muutettu ja tarvittaessa rahoitusnäkymiä on tarkistettu riittävästi kumpaakin tapausta varten määrättyä menettelyä noudattaen. IV LOPPUMÄÄRÄYKSET 19 artikla Kumotaan päätös 88/377/ETY. 20 artikla Tämä päätös on osoitettu kaikille jäsenvaltioille. Tehty Luxemburgissa 31 päivänä lokakuuta 1994. Neuvoston puolesta Puheenjohtaja K. KINKEL () EYVL N:o L 155, 7.6.1989, s. 1. Asetus sellaisena kuin se on muutettuna asetuksella (EY, Euratom) N:o 2729/94 (EYVL N:o L 293, 12.11.1994, s. 5). () EYVL N:o C 68, 11.3.1993, s. 8 () EYVL N:o C 329, 6.12.1993, s. 100 () EYVL N:o C 170, 21.6.1993, s. 20 () EYVL N:o L 185, 15.7.1988, s. 29 () EYVL N:o L 293, 12.11.1994, s. 1 () EYVL N:o L 49, 21.2.1989, s. 26 () EYVL N:o L 249, 8.9.1988, s. 9. Asetus sellaisena kuin se on viimeksi muutettuna asetuksella (EY) N:o 775/90 (EYVL N:o L 83, 30.3.1990, s. 85). () EYVL N:o L 185, 15.7.1988, s. 24